
(xeneralis  cavitas  nasi  septo  osseo  et 
cartilaginoso,  in  duas  cameras,  nullam  com¬ 
municationem  directam  inter  se  habentes,  sed 
apertas  separatim,  ante  et  pone,  primam  in 
facie,  et  secundam  in  gutture  vel  pharynge, 
aperturis  in  planum  alia  cum  altera  existenti- 
bus,  ut  probatur  instrumento  intrante  in  fau- 

ces  horizontaliter,  impulso  e  naribus  anterio¬ 
ribus  per  imam  narem,  dividitur.  Parietes 

V  t 

nasi  ex  ossibus  tenuibus  et  mollibus  compo¬ 
nuntur  ;  et  intra  ejus  cavitatem  quaedam,  tex¬ 
tura  adhuc  tenuiore,  plerumque  non  solum 
tenuia,  sed  perforata  innumeris  parvis  forami¬ 
nibus,  formam  cribri  iis  praebentibus,  conti¬ 
nentur. 

Frequenter  a  morbo  corrumpuntur,  et  nun¬ 
quam  renovantur.  Praecipua  ex  his  sunt  tur¬ 
binata,  aethmoides,  sphenoides,  et  lachrymale. 
Sed  quum  prima  sunt  illa  ex  quibus  tumo¬ 
res,  de  quibus  loqui  volo,  plerumque  pendent, 
praesertim  haec  memorabo.  Sunt  quatuor  in 
numero,  et  committuntur  cum  interiore  su¬ 
perficie  externorum  parietum  nasi,  eminent 
in  ejus  cavitatem,  et,  ut  nomen  eorum  demon¬ 
strat,  quasi  in  se  involvuntur. 

Haec  ossa  quoque  nomen  spongiosa ,  quia 
continent  majorem  numerum  parvorum  fora¬ 
minum,  quae  jam  dixi  sunt  nota  characteris- 

tica  ossium  intra  cavitatem  nasi,  adepta  sunt. 
Ex  analogia,  haec  ossa,  augmento  superficiei 
generalis,  olfactu  sic  recidito  magis  perfecto, 
inservire  nobis  videtur.  Inter  ossa  spongiosa 
superiora  et  inferiora  amplum  spatium,  in 
quod  specillum,  vel  etiam  alterum  instrumen¬ 
tum  dictum  Anglice  Bougie ,  sine  difficultate 
potest  introduci,  invenimus. 

Non  inutile  sit  memorare,  ut  interdum  con- 
nectuntur  cum  statu  auctiore  excrescentia- 
rum,  de  quibus  postea  loquar,  communicatio¬ 
nes  harum  cavitatum  capitis  et  faciei  (quae 
ad  modulandam  vocem  inservire  videntur) 
cum  cavitate  nasi,  ut  et  tubam  Eustachia- 
nam,  et  canalem  lachry marum. 

Sic,  his  rebus  in  memoria  habitis,  rationem 
status  non  solum  vocis,  in  stadiis  provectio¬ 
ribus  polyporum  nasi,  sed  ex  eodem  prin¬ 
cipio  generali  (nimirum  pressura  tumoris) 
illarum  deceptionum  auditus,  et  vitiorum 
viarum  lachrymalium,  quae  non  infrequen- 


4 


DE  POLYPO  NASI. 


ter  eveniunt  in  magnis  polypis  nasi,  facile 
reddimus.  Hoc  mihi  verisimilius  e  pressura 
sola  tumoris  oriri  videtur,  quod  functiones 
situ  tumoris  omnino  vel  sigillatim  minuun¬ 
tur  vel  afficiuntur  $  ut,  exempli  gratia,  vox  et 
auditus,  canali  lachrymali  nihil  affecta,  mu¬ 
tari  possunt. 

Substantia  naturae  spongiosae,  maxime 
sensibilis  et  vasculosa,  totam  cavitatem  nasi, 
et  in  statu  nonnihil  mutato,  cavitates  capitis 
et  faciei,  et  etiam  pharyngem,  palatum  et  ca¬ 
nalem  lachrymalem,  obducit.  Huic  nomen 
Schneiderianae  membranae,  sed  frequentius, 
propter  structuram  et  usum,  mucosae,  vel  pi¬ 
tuitosae,  impositum  est.  Haec  substantia 
spongiosa,  ut  nomen  ejus  significat,  fluido 
mucoso  h umectatur.  Illam  esse  interdum 
non  tantum  originem  solam  colligationis  ex- 
crescentiarum,  sed  aliquando  in  statu  relaxa¬ 
to  formam  ovalem  his  tumoribus  naturalem, 
prolapsu  sibi  assumere,  in  memoria  est  tenen¬ 
dum  ;  et  inde  species  sub  nomine  membra- 

nosa  a  quibusdam  auctoribus  descripta  est, 
ut  organum  primarium  sensus  olfactus  habe¬ 
tur. 

Ilis  paucis  de  anatomia  nasi  praemissis, 
ad  considerandas  excrescentias  ipsas,  de  qui¬ 
bus  praecipue  consilium  est  meum  disserere, 
pergam. 

Fortasse,  attentione  sedula  plurimae  diffe¬ 
rentiae  in  structura  polyporum  nasi  possent 
detegi.  Sufficiat  tamen  dicere  duas  species 
tantum,  sed  has  valde  necessarias  describi, 
cum  rebus  summi  momenti  in  removendis 
Iiis  tumoribus  connexas  videri.  Haec  divi¬ 
sio  in  duo  genera  ex  suppositione  quasdam 
esse  miti,  dum  aliae  sunt  natura  maligniore, 
pendet.  De  hoc  multum  dubii,  ex  hac  causa, 
quod  ab  origine  omnibus  polypis  nasalibus 
est  similis  structura,  typum  mitem  vel  malig¬ 
num  induentibus,  e  rebus  minime  cum  prima 
formatione  connexis,  ortum,  est ;  et  quidem 
has  excrescentias  ad  initium  semper  esse  ejus 

generis  quod  innocuum  habitum  est,  sed  e 
pressura  substantiarum  circumdantium  mol¬ 
lium  et  durarum  nasi  et  maxillarum,  unam 
eandemque  formam  oportet  eas  semper  in¬ 
duere  ;  dum  contra  a  Domino  Pott  aliisque 
multa  experientia  et  scientia  discimus,  hos 
tumores,  e  tempore  maturissimo  quo  penes 
est  nos  observare  eos,  haec  symptomata  et 
figuras,  quae  in  statu  eorum  auctiore  neces¬ 
sario  sunt  insigniora,  semper  habere. 

Tumores  hujusmodi  plerumque  membra¬ 
nas  mucosas  adoriri  reperiuntur,  et  membra¬ 
na  nasum  obducens  prae  omnibus  huic  vitio 
maxime  proclivis  videtur.  Nasales  polypi 
plerumque  primo  exhibentur  multis  sympto¬ 
matibus  generis  minimi  suspecti,  quae  auges¬ 
cunt  tardius  vel  citius  in  diversis  casibus, 
aliis  manentibus  parvis  in  plurimos  annos, 
dum  alii  citius  pergunt  ad  eum  statum  vel 
molem,  qui  Dominus  Pott  jure  observavit 
semper  est  molestus,  saepe  dolens,  et  inter¬ 
dum  periculosus. 

Observare  tamen  possum,  progressum  na¬ 
salium  polyporum  cum  natura  morbi  ipsius 
non  connecti  videri,  sed  e  causis  diversi  ge¬ 
neris,  et  imprimis  illa  habitus  aegri  pendere. 
Sic,  exempli  gratia,  in  illis  qui  vicissitudini¬ 
bus  tempestatis  multum  objiciuntur,  progres¬ 
sum  ejus  e  rata  parte  esse  citiorem,  quam  in 
illis  qui  e  rebus  vel  occupatione  temperiem 
aequabiliorem  servare  possunt,  vel,  in  aliis 
verbis,  intra  fores  manere,  repertum  est.  Et 
hinc  rebus  sic  faustis  existentibus,  tumori 
augescenti  obstari,  quamvis  ipse  non  fuerit 
remotus,  observatum  est.  Si  tamen  e  relax¬ 
atione  tantum  membranae  mucosae  oritur, 
pressura  simul  cum  hac  temperie  aequabili,  in 
casibus  quibusdam  ei  finem  imposuit. 

Aeger,  nasali  polypo  ineunte,  de  ea  quae 
vulgo  vocatur  gravedo  queritur  ;  se  nuper 
hoc  malo  molesto  multo  magis  quam  antea 
affectum  esse  in  crudo  et  humido  cocio;  se 
vix  unquam  impetum  aufugisse,  sed  tempes- 

tate  sereniore  facta,  se  ex  ea  citius  quam  an¬ 
tea  liberari,  dicit. 

Nullam  insignem  differentiam  inter  symp¬ 
tomata  et  vulgarem  gravedinem  sibi  videri, 
sed  illa  esse  graviora  dum  manent,  memo¬ 
rat. 

Historia  ejus  generis  narrata,  multum  est 
suspicandum  ne  incrementum  praeter  natu¬ 
ram  jam  formetur  in  cavitate  unius  vel  utri- 
usque  naris  ;  et  cavitate  nasi  explorata,  nul¬ 
lam  talem  rem  existere  quod  eam  percipere 
non  potuimus,  non  concludamus.  Si  sit  in 
summa  nare,  haec  est  causa  valde  idonea  cur 
eam  non  vidimus  ;  sed  praeter  hanc  rem, 
etiamsi  sit  in  ima  nare,  si  parva  sit,  contrac¬ 
tio  e  statu  atmospherii  tanta  esse  potest,  ut 
illa  non  prorsus  percipiatur. 

In  aliis  casibus  tamen,  parvus  tumor  de¬ 
scendere  observetur  (saltem  in  plurimis  casi¬ 
bus)  in  directione  ossis  superioris  spongiosi, 

qui  procedit  magis  vel  minus  cito,  ut  jam 
dixi,  donec  ad  imam  narem  pervenit,  in  fa¬ 
ciem  protrudens,  et  labro  superiore  nitens, 
et  non  infrequenter  immittens  ramulum  in 
pharyngem,  quae  se  accommodans  partibus 
duris  et  mollibus  circumdantibus,  aspectum 
pyritormem  amittit,  et  formam  cylindricam 
assumit. 

Polypi  nasi,  quidem  omnes  polypi  ubicun¬ 
que  siti,  vel  cujuscunque  generis,  hanc  for¬ 
mam  pyri  secundum  naturam  induere  so¬ 
lent. 

E  ramulo  qui  vocatur  eorum  cervix  vel 
radix  pendent.  A  quibusdam  polypum  duas 
vel  plures  connexiones  vel  radices  habere 
posse  putatur :  sed  experientia  hoc  non  fieri 
probat ;  et  non  est  absimile  errorem  e  corpo¬ 
re  tumoris  irritante  vicinas  partes,  sic  red¬ 
dente  superficies  proximas  crudas,  et  inter  se 
conglutinatas  processu  inflammationis  adhae* 


10 


DE  POLYPO  NASI. 


sivae,  posse  oriri.  Hae  adhaesiones  praete? 
naturam  a  nonnullis  pro  radicibus  habentur* 

Nulla  opinione  prolata  de  re  multum  dis* 
putata,  an  polypi  sint  miti  natura  in  omni¬ 
bus  casibus  ad  suum  initium,  necne ;  in  rem, 
de  qua  nunc  agitur,  satis  sit  dicere,  constare 
in  iis  qui  ex  magnitudine  sua  recte  remove¬ 
antur,  multam  varietatem  in  symptomatibus 
et  figura  observari  posse ;  et  haec  sympto¬ 
mata,  quae  eos  comitantur,  formae  excre¬ 
scendae  semper  convenire.  Quoque  dixi 
supra,  duo  genera  esse  polypi  eorum,  de  quf 
bus  omnino  sit  necessarium  loqui,  nimirum, 
durum  vel  malignum,  et  molle  vel  mite ;  et 
primum  de  illo  quod  malignum  vocatum 
est. 

Ut  praecipuus  typus  hujus  generis,  major 
durities  ejus  plerumque  sumitur.  Plurima 
tamen  sunt  praeterea  aliorum  symptomatum, 
quae  comitantur  hunc  statum  scirrhosum3 
quae  eum  satis  exhibent,  nimirum,  defectus 

ejusdem  proclivitatis  ad  varietatem  in  mag¬ 
nitudine  e  mutationibus  coeli,  quam  illi  na¬ 
turae  minus  gravis  in  quoque  tere  casu  maxi¬ 
mam  habent. 

Quoque  sunt  multo  majore  sensibilitate 
praediti  quam  illi  generis  mitioris,  quae  sae¬ 
pe  ad  magnum  dolorem  augescit.  Color 
quoque  polyporum  durorum  ex  eo  mollio¬ 
rum  est  diversus,  quum  illi  sunt  plerumque 
colore  subrubro,  dum  hi,  in  plurimis  casibus, 
e  colore  cutis  in  aliis  partibus  corporis  non 
multum  differunt.  Sed  hic  observare  liceat, 
nec  colorem,  neque  proclivitatem  ad  fluen¬ 
dum  sanguine  sponte  vel  ex  levibus  causis  in 
duris  polypis,  ex  ulla  natura  specifica  in  tu¬ 
more  ipso,  sed  e  pressura  in  venas  impedi¬ 
ente  reditum  sanguinis  venosi  ad  cor  pende¬ 
re  ;  dum  arteriae  agere  pergentes  erumpunt, 
ut  e  congestione  quae  aliter  necessario  eve¬ 
niret,  se  expedirent.  Haec  est  causa  cur  ae¬ 
gri  ad  conditionem  miserrimam  e  distillatio- 
nibus  sanguinis,  quibus  sunt  proclives,  inter- 

dum  reducuntur.  Hanc  proclivitatem  ad 
effusionem  sanguinis,  et  colorem  lividum  tu¬ 
moris,  e  pressura  mechanica  in  venas  mihi 
verisimile  videtur  e  hac  re,  quod  nullus  est 
alius  tumor,  qui  mihi  cognitus  est,  qui  libera¬ 
tus  pressura  tantam  proclivitatem  ad  effusio¬ 
nem  sanguinis  ac  polypi  nasi  habet.  Conglu¬ 
tinatio  ad  partes  circumdantes  in  illis  durio¬ 
ris  generis  quoque  frequentius  existere  repe- 
ritur  \  sic  eos  ad  tactum  vel  actionem  respi¬ 
rationis  quasi  immobiles  reddens,  et  saepe 
non  est  penes  chirurgum  instrumentum  in 
directione  eorum  radicis  introducere.  Ce¬ 
phalalgia  quoque  et  dolor  ad  imum  nasum 
non  infrequenter  ortum  praebent  duro  poly¬ 
po,  eum  que  comitantur. 

De  organis  et  functionibus,  quae  directe 
vel  indirecte  pressura  mechanica  tumoris  af¬ 
fici  possunt,  jam  dixi ;  sed  haec  symptomata 
vitii  in  canalibus  lachrymalibus,  &c.  miti  ae¬ 
que  ac  maligno  polypo  efficiantur. 

Color,  consistentia  et  sensibilitas  mitiorum 
polyporum,  maxime  diversa  ex  iis  aliarum 
mollium  partium  corporis  videntur  ;  et  symp¬ 
tomatibus  praecipuis  exhibitis  cum  dixerim 
de  duriore  genere,  in  descriptionem  non  am¬ 
plius  inibo. 

Variae  opiniones  et  conjecturae  auctorum 
diversis  temporibus  de  causa  polyporum  ex- 
titerunt.  Haec  difficillima  est  redditu,  et  ad¬ 
huc  maxima  e  parte  in  multa  caligine  versatur. 
Nonnullis  est  persuasum  hanc  pendere,  vel 
revera  esse  symptoma  malorum  constitutio¬ 
nis  ;  dum  alii  putant  eam  esse  natura  pror¬ 
sus  locali :  verisimile  tamen  videretur  ut  huic 
sententiae  oppositum,  illa  remedia  quae  sunt 
(saltem  in  plurimis  casibus)  efficacia  ad  re* 
movendum  unum  e  his  malis  constitutionis, 
quibus  aliqui  eam  retulerunt,  in  excrescen- 
tiam  ipsam  minime  valere.  Tumores  nasi 
quoque  frequenter  oblati  fuerunt,  et  non  re¬ 
dierunt  ;  quod  verisimile  non  acciderit  si  hi  e 
causis  constitutionalibus  penderent  :  et  ite- 

rum,  si  his  causis  penderent  injectiones  repe¬ 
titae  muriatis  ammoniae,  quae  in  quibusdam 
casibus  obstiterunt  iis  in  suo  progressu,  nul¬ 
lum  effectum  edidisset.  Sed  porro,  aegri  ob¬ 
noxii  huic  malo  sanissimo  et  insigni  aspectu 
saepissime  reperiuntur,  et  tumores  remoti 
citissime  redierunt  :  sed  haec  conditio  in¬ 
sana  constitutionis,  pariter  ac  vitia  e  quibus 
pendere  visa  est,  agere  possunt  tantum  in¬ 
directe,  ut  ratio  cur  tumor  esset  quasi  causa 
praedisponens  vel  excitans.  Conditio  cario¬ 
sa  ossium  subter,  ut  et  irritatio  emungendi 
acriter  vel  carpendi  nasum,  a  quibusdam  ut 
causa  polyporum  habitae  sunt» 

Morbum  e  prima  harum  causarum  pendere 
videtur  mihi  minime  constare.  Perscrutatio 
ossium,  -  cum  polypus  revera  in  conspectum 
venerit,  eum  esse  causam  mali,  et  ante  exor¬ 
tum  tumoris  extitisse,  nullum  est  argumen¬ 
tum  :  verisimilius  cariem  a  tumore  induc¬ 
tam  esse  videtur.  Non  est  absimile  causas 
posteriores,  nimirum,  emungendo  acriter,  vel 

carpendo  nasum,  errores  esse  quod  ad  cau¬ 
sam  polypi  pertinet.  Si  hoc  accidere  posset, 
ut  res  adeo  levis  illos  induceret,  eos  saepius 
occurrentes  fortasse  inveniremus.  Polypos 
nasales  e  conditione  particulari  nasi  pendere 
minime  est  absimile  ;  sed  quae  haec  conditio 
sit,  quae  illum  prae  aliis  ejusdem  vel  diversae 
structurae  ad  eos  tam  proclivem  reddit,  dicere 
non  possum.  Aegrum  in  multis  casibus  de 
caterva  symptomatum  catarrhalium  aspec¬ 
tum  excrescentiae  polyposae  induentium  non 
est  negandum  ;  et  haud  est  difficile  putare 
illa  causam  hujus  constituere  posse:  quoque 
non  est  absimile  haec  symptomata  posse  pen¬ 
dere  ex  iisdem  causis  quae  ortum  excrescen¬ 
tiae  ipsi  praebuerunt. 

Quidem,  si  fieri  potest  eum  catarrhum  ma¬ 
lum  inducere  posse,  ut  multis  est  persuasum, 
quare  eum  invadere  reperimus  sine  sympto¬ 
matibus  quae  sunt  propria  hujus  mali,  et  cur 
polypi  non  sunt  frequentiores  ?  Certe  est  res 
quae  nullum  dubii  sinit,  inter  tumores  poly- 

porum  et  vulgarem  catarrhum  nullam  ratio» 
nem  existere.  Illi  sunt  morbus  ex  omnibus 
maxime  vulgaris,  et  hic  minime  saepe  occur¬ 
rit. 

Prognosis  in  polypis  nasalibus  ex  aspectu 
et  signis  cum  tumore  connexis  est  deducen¬ 
da.  In  polypis  qui  sunt  molles,  et  comprimi 
possunt,  in  omnibus  casibus  sit  fausta  ;  ma¬ 
gis  praecipue  cum  conditio  corporis  aliter 
sana  comitetur  tumorem.  Cum  tamen  ex¬ 
crescentia  induit  has  figuras,  et  haec  sympto¬ 
mata  quae  supra  memoravi  exhibentia,  ad  ejus 
acerbitatem  accedunt,  nullus  est  morbus  in 
quo  cauta  prognosis  magis  est  necessaria ; 
symptomata  in  quibusdam  casibus  valde  in¬ 
gravescunt  ;  et  re  bene  cognita,  maxime  ab¬ 
esse  quin  operatio  chirurgica  sit  utilis,  ut 
saepe  hoc  malum  foedum  incitaret. 

Dominus  Pott,  hac  bene  perspecta,  et  for¬ 
mans  opinionem  suam  ex  optimo  omnium 
fundamentorum,  nimirum  experientia,  dicit : 

“  Tliat  there  arc  many  polypi,  which  although 
“  they  are  neither  scirrhous  nor  cancerous, 
c<  and  very  untit  for  any  chirurgic  treatment 
“  whatever,  and  that  from  several  circum- 
“  stances ;  which  circumstances  may  act  in 
“  different  manners,  though  equally  prohibi- 
«  tory  ;  they  may  forbid  an  attempt  merely 
“  from  the  impossibility  of  its  being  success- 
“  fui,  or  they  may  forbid  it  because  it  is  more 
“  likely  to  do  harm  than  good ;  more  likely 
“  to  exasperate  the  disease  than  cure  it ;  to 
“  increase  the  misfortune  than  lessen  it  V* 

Domino  B.  Bell  eodem  principio  nitente, 
ex  eo  discimus  periculum  polyporum  aequam 
rationem  ad  majorem  vel  minorem  duritiem 
servare ;  sed  eodem  tempore  dicit,  quacun¬ 
que  esset  textura,  operationem  chirurgicam, 
in  certis  casibus,  prorsus  esse  necessariam. 


•  Pott  by  Earl,  vol.  iii,  p.  245. 

Domini  Joannis  Bell  sententia  ex  illa 
Domini  Pott  de  hac  re  maxime  differt ;  quod 
operationem  e  specie  tumorum  minime  inter- 
esse  illi  videtur,  e  suppositione  ut  ab  ori¬ 
gine  omnes  sint  ejusdem  generis,  formas  e 
quibusdam  rebus  minime  pendentibus  e  pri¬ 
ma  formatione,  sumentes. 

Professor  Richter  plurima  ad  validitatem 
objectionum  in  operationem  in  generibus 
certis  polyporum  dixit.  Immobilitatem,  ad¬ 
haesiones,  vel  naturam  malignam,  rationem 
minime  idoneam  committendi  morbum  ipsi, 
illi  videtur 

Cum  de  tanta  re  inter  homines  praestan¬ 
tes  ingenio  adeo  disputatur,  certe  est  mul¬ 
tum  dolendum.  De  hac  re  tantum  dicam, 
nihil  esse  majori  dolori  et  luctui  quam  mor¬ 
tem  imminentem  videre,  quum,  operatione 
ab  omnibus  concessa,  aliquid  spei,  eam  po- 


*  Anfangsr,  der  Wundarzn,  Band  i.  Cap.  21. 

tuissc  averti,  maneret.  Nihilominus  verum 
est,  casus  polyporum  aliquando  apparere,  in 
quibus  omnia  symptomata  adsunt,  quae  ex 
ulceratione  vel  natura  maligna  oriri  potue¬ 
rint.  Quoque  eveniat,  ex  adhaesionibus  for¬ 
matis,  perfectam  amotionem  tumoris  non  fieri 
posse.  Rebus  sic  se  habentibus,  eas  maxi¬ 
me  obstare  objectioni  in  operationem  existi¬ 
marem.  Richter  has  adhaesiones  parvi  mo¬ 
menti  putat.  Talibus  existentibus,  ante  ope¬ 
rationem  frusta  tegminis  testudinis  immitti, 
consilio  liberandi  tumorem,  praescribit. 

Historia  polyporum  nasi  fuse  peracta,  quae¬ 
dam  de  tractatione  nunc  breviter  memorabo. 

Experientia  docuit  parum  fieri  posse  ad 
removendos  tumores  generis  vere  polyposi ; 
si  tamen  tumor  qui  apparet  sit  tantum  den¬ 
satio  membranae  obducentis,  non  est  diffici¬ 
le  putare  stimulum  inductum  usu  repetito 
injectionum  escharoticarum  et  stimulantium, 
vel  medicatorum  setaceorum  vel  bougies  posse 

inducere  membranam  assumere  novam  actio¬ 
nem,  et  sic  auferre  proclivitatem  ad  relaxatio¬ 
nem,  praecipue  si  temperies  aequalis  comite¬ 
tur. 


Duae  methodi  removendi  polypos  tantum 
nunc  in  hac  regione  in  usum  veniunt,  alia 
extractione,  et  alia  ligatura.  Prima  intelli- 
getur  detractio  vel  proprius  torsio  excrescen- 
tiae  e  connexione  sua,  instrumento  ad  hanc 

i 

rem  aptato  ;  et  secunda,  strictura  sensim  pro¬ 
ducta  in  cervicem  tumoris,  qua  fluxui  sangui¬ 
nis  in  ejus  substantiam  paulatim  obstatur,  et 
sphacelo  demum  inducto  tumor  detrahitur. 
In  laudationes  et  vituperationes  a  diversis 
auctoribus  habitas  de  utraque  non  inibo. 
Tantum  observabo  extractionem  imprimis 
indicari  in  illis  generis  mitioris  mihi  videri. 


Haemorrhagia  omnibus  temporibus  ab  ex¬ 
tractione  multum  est  metuenda,  quamvis 
procul  dubio  e  summa  auctoritate,  instrumen¬ 
to  statim  rursus  in  nasum  introducto,  et  frus- 

to  ex  quo  sanguis  immittitur  prenso,  nullam 
rem  infaustam  prorsus  oriri  posse,  discimus. 

Si  hoc  omnibus  temporibus  fieri  potuit, 
maximum  commodum  inducendum  esse  faci¬ 
le  mihi  videtur,  quod  polypi  ex  toto  detracti 
relinquere  haemorrhagias  graves  non  sunt 
proclives  ;  sed  mihi  est  persuasum  contrecta¬ 
tionem  partis  fluentis,  dum  cavitas  nasi  im¬ 
pletur  sanguine,  et  aeger  verisimile  conatus 
ad  vomendum  vel  tussiendum  facit,  in  se 
multum  difficultatis  habere.  Ut  varia  stypti- 
ca  admoveantur  praescriptum  est :  haec  ta¬ 
men  parum  prosunt.  Si  haemorrhagia  est 
gravis,  linamentum  introductum  in  nares  an¬ 
teriores,  et  etiam  ligatura  introducta  per  na¬ 
sum,  frusto  spongiae  vel  linamenti  ei  affixo  in 
ore,  et  ligatura  sic  tracta  ad  implendas  poste¬ 
riores  nares,  ut  remedium  praestantissimum 
est.  Impletio  anteriorum  narium  in  pluri¬ 
mis  casibus  minime  intererit  ;  et  quod  ad 
secundam  methodum  spectat,  longitudinem 
temporis  necessariam  tantae  rei  magnam  oh- 

jectionem  in  ejus  usum  haberem  ;  et  quoque 
observare  possum,  perturbationem,  quam  subi¬ 
tae  et  graves  haemorrhagiae  necessarie  indu¬ 
cerent,  (praesertim  junioribus  curantibus),  his 
processibus  tardis  et  deliberatis  maxime  ob¬ 
stare.  Admovere  igitur  forcipem  minime 
praescriberem,  nisi  in  his  polypis  generis  be¬ 
nignioris  :  et  etiam  hi,  sub  rebus  peculiari¬ 
bus,  utcunque  mites  in  eorum  natura,  usu  li¬ 
gaturae  sunt  removendi,  ut  mihi  videtur. 
Hanc  in  his  qui  praeter  solitum  sunt  densi 
in  ramulo,  et  quoque  in  illis  qui  in  summo 
naso  siti  sunt,  maxime  expedire  existimo. 

Hic  situs  magno  impedimento  in  sistendo 
haemorrhagiam,  ratione  non  habita  injuriae 
quae  cerebro  potest  inferri  multa  vi  adhibita, 
necessario  oportet  fieri,  si  tumor  ad  laminam 
cribriformem  ossis  aethmoidei  connectitur. 
Haec  detractio  partis  ossis,  ubi  excrescentia 
aliis  locis  adhaeret,  non  multum  interesse  ex¬ 
istimatur  ;  quum  experientia  docet  nullam 
rem  incommodam  eam  comitari. 

In  admovendo  forcipem,  semper  est  obser¬ 
vandum,  torquere  quam  detrahere  tumorem, 
magis  oportere  ;  sic  vasa  comprimantur,  et 
periculum  haemorrhagiae  imminuatur. 

Doctor  Monro  senior  primus  erat  qui  usum 
ligaturae  ad  removendos  polypos  e  naso  prae¬ 
scripsit. 

Plenam  explicationem  modi  quo  haec  ad¬ 
movetur  non  tradam.  Cum  tumor  tantum 
situs  est  in  naso,  modus  satis  simplex  est  et 
facilis ;  sed  multo  plus  difficultatis  in  hac  et 
omni  alia  methodo  si  tumor  in  guttur  proje¬ 
cit,  quam  c  libris  inducimur  credere,  reperie- 
tur  existere.  Magnum  desideratum,  ligatura 
vel  forcipe  nunc  adhibita,  est  appropinquare 
quam  maxime  fieri  potest  ad  imum  tumorem. 
Cum  illa  est  adhibita,  quod  aliter  possum  ob¬ 
servare  est  per  duplicem  canulam,  constrictio 
est  inducenda  talis  firmitatis,  qualis  nou  peri¬ 
culum  statim  separandi  tumorem  induceret, 
sed  paulatim  impediendo  fluxum  sanguinis  in 

ejus  corpus,  sphacelationem,  et  igitur  detrac¬ 
tionem,  efficeret.  Ligatura  oportet  fieri  stric¬ 
tior  indies,  donec  hic  effectus  producitur.  In¬ 
ter  admovendum  ligaturam,  tumor  non  infre- 
quenter  augescit,  partes  vicinae  inflamman¬ 
tur,  et  etiam  calor,  inquietudo,  et  alia  symp¬ 
tomata  febris  invadunt ;  omnia  quorum  e  fir¬ 
mitate  impari  ligaturae  plerumque  pendent. 
Cum  argenteum  filum  obtineri  potest,  pro  li¬ 
gatura  optime  respondebit.  Quod  hoc  ta¬ 
men  saepissime  non  accidit,  frustum  ejus, 
quod  vocatur  Anglice  catgut ,  commode  adhi¬ 
beatur. 


FINIS. 


